b'\n_START_ARTICLE_\nMusta Kettu\n_START_SECTION_\nHistoria\n_START_PARAGRAPH_\nMusta Kettu on taitava jalokivivaras, jonka rikollisura kattaa kohteita niin Euroopassa kuin Yhdysvalloissakin. Vaikka Musta Kettu onkin jo vanha mies, h\xc3\xa4n on fyysisesti hyv\xc3\xa4ss\xc3\xa4 kunnossa ja pyrkii tekem\xc3\xa4\xc3\xa4n viel\xc3\xa4 yhden suuren keikan ennen siirtymist\xc3\xa4\xc3\xa4n el\xc3\xa4kkeelle Ranskan Rivieralle. _NEWLINE_Useimmiten h\xc3\xa4nen yrityksens\xc3\xa4 ovat kuitenkin tuhoutuneet jonkun supervoimaisen sankarin v\xc3\xa4liintulon vuoksi. Ensimm\xc3\xa4isell\xc3\xa4 kerralla Musta Kettu joutui vasten tahtoaan liittoon Punaisen Haamun kanssa. H\xc3\xa4m\xc3\xa4h\xc3\xa4kkimies kuitenkin saapui ajoissa paikalle est\xc3\xa4\xc3\xa4kseen Haamun superapinoita murhaamasta Kettua. _NEWLINE_Mustan Ketun paljastettua Haamun piilopaikan sijainnin H\xc3\xa4m\xc3\xa4h\xc3\xa4kkimiehelle t\xc3\xa4m\xc3\xa4 p\xc3\xa4\xc3\xa4tti p\xc3\xa4\xc3\xa4st\xc3\xa4\xc3\xa4 Kettu menem\xc3\xa4\xc3\xa4n ja keskitty\xc3\xa4 sen sijaan jahtaamaan Haamua. _NEWLINE_Toisen kerran Musta Kettu ajautui konfliktiin Hopeasapeli Internationalin, Symkarialaisen palkkasoturifirman kanssa. T\xc3\xa4ll\xc3\xa4kin kerralla H\xc3\xa4m\xc3\xa4h\xc3\xa4kkimies saapui paikalle pelastamaan i\xc3\xa4kk\xc3\xa4\xc3\xa4n murtovarkaan, mutta p\xc3\xa4\xc3\xa4sti t\xc3\xa4m\xc3\xa4n viel\xc3\xa4 menem\xc3\xa4\xc3\xa4n - tosin ankarien varoitusten s\xc3\xa4est\xc3\xa4m\xc3\xa4n\xc3\xa4. _NEWLINE_Yksi viimeisimmist\xc3\xa4 kerroista lopettaa uransa tapahtui Los Angelesissa, jossa Musta Kettu yritti pihist\xc3\xa4\xc3\xa4 keskiaikaisen espanjalaisen ehtoolliskalkin. H\xc3\xa4nen tiet\xc3\xa4m\xc3\xa4tt\xc3\xa4\xc3\xa4n kalkissa oli kiinni teollisuussalaisuuksia sis\xc3\xa4lt\xc3\xa4v\xc3\xa4 mikropiiri, joka kiinnosti my\xc3\xb6s Hiipij\xc3\xa4\xc3\xa4. Erin\xc3\xa4isten tapahtumien j\xc3\xa4lkeen H\xc3\xa4m\xc3\xa4h\xc3\xa4kkimies nappasi kalkin takaisin, mutta p\xc3\xa4\xc3\xa4sti kuitenkin Ketun viel\xc3\xa4 menem\xc3\xa4\xc3\xa4n. Optimistinen Kettu suunnittelee kuitenkin viel\xc3\xa4 uransa kunniakasta finaalia.\n_START_SECTION_\nVoimat ja varusteet\n_START_PARAGRAPH_\nMustalla Ketulla ei ole yliluonnollisia voimia. H\xc3\xa4nell\xc3\xa4 on ik\xc3\xa4isens\xc3\xa4 miehen hyvin treenattu keho. Ik\xc3\xa4\xc3\xa4ns\xc3\xa4 n\xc3\xa4hden h\xc3\xa4nen fyysist\xc3\xa4 suorituskyky\xc3\xa4\xc3\xa4n voidaan pit\xc3\xa4\xc3\xa4 poikkeuksellisen hyv\xc3\xa4n\xc3\xa4. _NEWLINE_Kettu kantaa mukanaan savukranaatteja, k\xc3\xb6ytt\xc3\xa4 ja lasileikkureita. Yksi nerokkaimmista laitteista on kuitenkin elektroninen laite, joka vaimentaa suurimman osan tavallisista h\xc3\xa4lytysj\xc3\xa4rjestelmist\xc3\xa4.'